**2-MAVZU. UMUMIY MAʼMURIY HUQUQNING HUQUQIY MANBALARI. MAʼMURIY HUQUQ SUBEKTLARI**

**GLOSSARIY**

**Huquq layoqati –** yuridik huquq va majburiyatlarni mujassamlashadi. Aniq subyektning subyektiv huquqlari va yuridik majburiyatlari.

**Huquq layoqati –**tegishli huquqlarni qoʻlga kiritish va majburiyatlarni ijro etish imkoniyatini anglatadi.

**Muomala layoqati -** subyektning oʻz qarori va harakati bilan huquqlarni qoʻlga kiritishi, amalga oshirishi, oʻzi yoki boshqalar uchun majburiyatlar yuzaga keltirishi tushuniladi.

**MAʼMURIY HUQUQ SUBEKTLARI**

•Individual subyektlar(j\yu.shaxs, mansabdor shaxs)

•Ijro hokimiyati organlari;

•Davlat xizmatchilari.

 **Subyekt -** Huquqiy munosabatlarda ishtirok eta oladigan, cubyektiv huquq va majburiyatlarga ega boʻlgan.

**Davlat organi –** davlat vazifa va funksiyalarini amalga oshiradi.

**Davlat muassasasi –** xizmat koʻrsatadi.

**Davlat korxonasi –** ishlab chiqarish bilan shugʻullanadi.

**DAVLAT BOSHQARUV ORGANLARINING TASNIFI**

**1) FAOLIYATINING HUDUDIY DOIRASIGA KOʻRA**

• oliy organ;

• markaziy organ;

• mahalliy organ.

**2) FAOLIYATINING YOʻNALISHIGA KOʻRA**

**• qonun chiqaruvchi –** Konstitutsiya va qonunlarni qabul qilish va ularning ijrosi ustidan nazorat – qonunchilik faoliyati;

**• ijro etuvchi –** iqtisodiyot, ijtimoiy-madaniy, maʼmuriy-siyosiy va tarmoqlararo sohalarni tashkillashtirish, rahbarlik qilish, tartibga solish va nazorat qilish, qonunlarni ijro etish, farmoyish berish – ijrochilik faoliyati;

 **• sud –** odilsudlov faoliyati.

**3) TASHKIL ETISH ASOSLARIGA KOʻRA**

**•** Konstitutsiya asosida tashkil etiladigan organlar;

 • Qonun xujjatlari asosida tashkil etiladigan organlar.

 **4) VAKOLATLARINING HAJMI VA XUSUSIYATIGA KOʻRA**

 **• umumiy vakolatli davlat organlari**

- Prezident;

 - Parlament;

 - Hukumat;

 - hokim.

**• sohaviy vakolatli davlat organlari**

 **-** vazirliklar, davlat qoʻmitalari va boshqa davlat idoralari.

**5) TASHKILIY-HUQUQIY SHAKLIGA KOʻRA**

• Hukumat;

• Vazirlik;

• davlat qoʻmitasi;

• agentlik;

• komissiya;

• markaz;

• inspeksiya;

• departament;

• bosh boshqarma;

• boshqarma;

• boʻlim;

• boʻlinma va h.k.lar.

**6) RAHBARLIKNI AMALGA OSHIRISH SHAKLIGA KOʻRA**

• yakkaboshchilikka asoslangan organlar;

• kollegial organlar;

• yakkaboshchilik va kollegial rahbarlik uygʻunlashgan (aralash shakldagi) organlar.

**2-MAVZU. UMUMIY MAʼMURIY HUQUQNING HUQUQIY MANBALARI. MAʼMURIY HUQUQ SUBEKTLARI**

**MAVZU DOIRASIDA KOʻRIB CHIQILADIGAN ASOSIY MASALALAR QUYIDAGILARDAN IBORAT:**

1. Huquqiy manbalar tasniflanishi.

2. Oʻzbekiston Respublikasi Konstitutsiyasi – maʼmuriy huquqning asosiy manbasi sifatida.

3. Qonun hujjati maʼmuriy huquqning muhim manbasi sifatida.

4. Maʼmuriy reglamentlar.

5. Ommaviy boshqaruvda xalqaro-huquqiy hujjatlarning tutgan oʻrni.

6. Maʼmuriy huquq doktrinasi. Yumshoq huquq.

7. Maʼmuriy huquq manbalarining oʻzaro aloqasi va iyerarxiyasi tamoyillari.

8. Mamuriy huquq subyektlari tushunchasi, koʻrinishlari.

9. Oʻzbekiston Respublikasi fuqarosi, xorijiy davlatlar fuqarolari va fuqaroligi boʻlmagan shaxslarning maʼmuriy-huquqiy maqomi.

10. Ijro hokimiyati organlari va ularning kompetensiyasi. Oʻzbekiston Respublikasi hukumati. Mahalliy boshqaruv organi.

11. Ommaviy huquqning yuridik shaxslari.

12. Yuridik shaxslar (korxonalar, muassasalar va NNT).

### **MAʼMURIY HUQUQ MANBALARI**

Maʼmuriy huquq boshqa sohalar kabi oʻzing manbalariga ega. Bularga avvalo pozitiv huquq normalarini kiritish mumkin. Yaʼni Oʻzbekiston Respublikasi Konstitutsiyasi, qonunlari, shuningdek qonunosti normativ (huquqiy) hujjatlar (akt)lar shular jumlasidandir. Shuningdek, maʼmuriy huquqning shakllanishi va rivojiga sud amaliyoti hamda huquqshunos olimlarning ilmiy asarlari ham katta taʼsir oʻtkazadi va bular ham maʼmuriy huquq uchun oʻziga xos manba hisoblanadi.

Maʼmuriy huquq manbalari boʻlib, oʻzida maʼmuriy huquqiy normalarni ifoda etgan davlat hokimiyati va davlat boshqaruvi organlarining (ayrim hollarda esa, boshqa davlat organlarining) aktlari hisoblanadi, Bu normalar qonunlarda, vakillik organlarining boshqa normativ hujjatlarida, Prezident Farmonlarida, Vazirlar Mahkamasi qarorlarida, vazirlik va davlat qoʻmitalari, hokimlarning normativ aktlarida namoyon boʻladi.

Boshqa huquq sohalari singari maʼmuriy huquqning ham asosiy manbasi boʻlib, 1992-yil 8-dekabrda qabul kilingan Oʻzbekiston Respublikasining Konstitutsiyasi hisoblanadi.

**OLIMLARNING QARASHLARI**

*- Yelisteratovning* fikriga koʻra, davlat garchi hokimiyat vakolatiga ega boʻla turib, huquq ijodkorligi bilan shugʻullansada, boshqa tomondan mana shu huquqqa oʻzi ham boʻysunishi lozim boʻladi. Shuning uchun ham, davlat ham maʼmuriy huquq subʼyekti boʻla oladi degan xulosa kelib chiqadi.

*- Yelisteratovning* fikriga koʻra, davlat garchi boshqa subektlarni oʻz (davlat) irodasiga boʻysundira olish – *imperium* vakolatiga ega boʻlsada, lekin agarda bunday iroda davlatning *imperium*igagina asoslanadigan boʻlsa, bunday hollarda davlat huquq subyekti sifatida namoyon boʻlishi mumkin boʻlmay qoladi.

*- Yellinekning* taʼkidiga koʻra, davlat organlari davlatning vakili ham boʻlib hisoblanmaydi. Chunki unaqada ikkita subekt lozim boʻladi. Shunga koʻra, *Yellinek* davlat va uning organlarini quyidagicha tushuntiradi. Yaʼni davlat organlari muomala layoqatiga ega, davlat esa faqat huquq layoqatiga ega.

*- Professor Ichihashining* fikriga koʻra, umuman olganda maʼmuriy faoliyatni amalga oshirish uchun maʼlum bir organlar lozim boʻladi. Bu borada, qonun chiqaruvchi organlar va sud organlari kabi tushunchalar ham mavjuddir. Maʼmuriy organlar ikki jihatdan tasniflanishi mumkin: a) maʼmuriy faoliyat sohasidagi maʼmuriy organ va b) vazifa taqsimoti sohasidagi maʼmuriy organ. Maʼmuriy subʼyekt – mustaqil huquq subyekti sifatida maʼlum bir lavozimi yuzasidan mavjud boʻlgan huquq va majburiyatlarga ega boʻlgan davlat xizmatchisi (xalq, fuqarolar xizmatchisi –*civil servant)*dan farq qiladi. A) Maʼmuriy faoliyat sohasidagi maʼmuriy organ tasnifiga koʻra, “maʼmuriy (qaror qabul qiluvchi) tashkilot”, yordamchi organ, maslahat beruvchi organ, ijro etuvchi organ va boshqa koʻrinishlari mavjud. Maʼmuriy (qaror qabul qiluvchi) tashkilot deganda – butun maʼmuriy faoliyatlarda eng asosiy va markaziy ahamiyatga ega boʻlgan maʼmuriy organ boʻlib, butun maʼmuriy subʼyektning fikri yoki qarorini qabul qiladigan hamda bunday fikr, qarorni fuqarolarga eʼlon qiladigan vakolatga ega boʻlgan organ tushuniladi.

*- Professor Muroining fikriga koʻra,* maʼmuriy huquqda anʼanaviy tarzda maʼmuriy organlarni maʼmuriy subʼyekt va ularning adresati boʻlmish xususiy shaxslarni maʼmuriy obʼyekt deb nomlash mavjud boʻlgan. Bunday nomlanish maʼmuriy organlarning xususiy shaxslarga nisbatan ustun hokimiyat vakolatiga ega ekanligidan kelib chiqqan. Lekin aslini olganda xususiy shaxslar ham maʼmuriy huquqiy munosabatda subyekt sifatida qatnashadi.

**MAʼMURIY HUQUQ SUBEKTI**

Maʼmuriy-huquqiy munosabatlarning aniq ishtirokchisi boʻlib, mazkur subyekt oʻz ixtiyori (ixtiyori)ga yoki maxsus huquqiy norma bilan yuklatilgan majburiyatilariga koʻra maʼmuriy-huquqiy munosabatlariga kirishadi. Huquqiy munosabatlarning mazmunini tashkil etuvchi, ularning vujudga kelishi uchun zarur

boʻlgan tarkibiy qismlar mazkur munosabatlarning unsurlari deb ataladi. Bular huquqiy munosabatlarning subyekti, obyekti, subyektiv huquq va yuridik majburiyatlardir.

**MAʼMURIY HUQUQ SUBYEKTLARINING HUQUQ LAYOQATI VA MUOMALA LAYOQATI**

**Huquq layoqati –** yuridik huquq va majburiyatlarni mujassamlashadi. Aniq subyektning subyektiv huquqlari va yuridik majburiyatlari.

**Huquq layoqati –**tegishli huquqlarni qoʻlga kiritish va majburiyatlarni ijro etish imkoniyatini anglatadi.

 **Muomala layoqati -** subyektning oʻz qarori va harakati bilan huquqlarni qoʻlga kiritishi, amalga oshirishi, oʻzi yoki boshqalar uchun majburiyatlar yuzaga keltirishi tushuniladi.

 **MAʼMURIY HUQUQ SUBEKTLARI**

•Individual subyektlar(j\yu.shaxs, mansabdor shaxs)

•Ijro hokimiyati organlari;

•Davlat xizmatchilari.

 **Subyekt -** Huquqiy munosabatlarda ishtirok eta oladigan, cubyektiv huquq va majburiyatlarga ega boʻlgan.

**Davlat organi –** davlat vazifa va funksiyalarini amalga oshiradi.

**Davlat muassasasi –** xizmat koʻrsatadi.

**Davlat korxonasi –** ishlab chiqarish bilan shugʻullanadi.

**DAVLAT ORGANI**

• Davlat tomonidan tashkil etiladi;

• Davlat mexanizmi (apparati)ning bir boʻlagi;

• Davlat oldida turgan vazifa va funksiyalarni amalga oshiradi;

• Davlat-hokimiyat vakolatiga ega.

**DAVLAT HOKIMIYAT VAKOLATI**

1) huquqiy akt chiqarish;

2) huquqiy akt ijrosini taʼminlash;

3) huquqiy akt ijrosini nazorat qilish;

4) huquqiy aktni muhofaza qilish.

**INDIVIDUAL SUBYEKTLAR TOʻGʻRISIDAGI QONUNCHILIK**

**•** Oʻzbekiston Respublikasining “Oʻzbekiston Respublikasining fuqaroligi toʻgʻrisida”gi qonuni;

• Oʻzbekiston Respublikasining “Siyosiy partiyalar toʻgʻrisida”gi qonun;

• Oʻzbekiston Respublikasining “Oʻzbekiston Respublikasida jamoat birlashmalari toʻgʻrisida”gi qonun.

**DAVLAT BOSHQARUV ORGANLARINING TASNIFI**

**1) FAOLIYATINING HUDUDIY DOIRASIGA KOʻRA**

• oliy organ;

• markaziy organ;

• mahalliy organ.

**2) FAOLIYATINING YOʻNALISHIGA KOʻRA**

**• qonun chiqaruvchi –** Konstitutsiya va qonunlarni qabul qilish va ularning ijrosi ustidan nazorat – qonunchilik faoliyati;

**• ijro etuvchi –** iqtisodiyot, ijtimoiy-madaniy, maʼmuriy-siyosiy va tarmoqlararo sohalarni tashkillashtirish, rahbarlik qilish, tartibga solish va nazorat qilish, qonunlarni ijro etish, farmoyish berish – ijrochilik faoliyati;

**• sud –** odilsudlov faoliyati.

**3) TASHKIL ETISH ASOSLARIGA KOʻRA**

**•** Konstitutsiya asosida tashkil etiladigan organlar;

• Qonun xujjatlari asosida tashkil etiladigan organlar.

**4) VAKOLATLARINING HAJMI VA XUSUSIYATIGA KOʻRA**

**• umumiy vakolatli davlat organlari**

- Prezident;

 - Parlament;

 - Hukumat;

 - hokim.

**• sohaviy vakolatli davlat organlari**

 **-** vazirliklar, davlat qoʻmitalari va boshqa davlat idoralari.

**5) TASHKILIY-HUQUQIY SHAKLIGA KOʻRA**

• Hukumat;

• Vazirlik;

• davlat qoʻmitasi;

• agentlik;

• komissiya;

• markaz;

• inspektsiya;

• departament;

• bosh boshqarma;

• boshqarma;

• boʻlim;

• boʻlinma va h.k.lar.

**6) RAHBARLIKNI AMALGA OSHIRISH SHAKLIGA KOʻRA**

• yakkaboshchilikka asoslangan organlar;

• kollegial organlar;

• yakkaboshchilik va kollegial rahbarlik uygunlashgan (aralash shakldagi) organlar.

**IJRO HOKIMIYATI ORGANLARI**

• Oʻzbekiston Respublikasining “Oʻzbekiston Respublikasi Vazirlar Mahkamasi toʻgʻrisida”gi qonuni – yangi tahrirda (2019-yil 10-dekabr,OʻRQ-591-son)

• Oʻzbekiston Respublikasining “Mahalliy davlat hokimiyati toʻgʻrisida”gi qonuni (1993-yil 2-sentyabr, 913-XII-son)

**2-MAVZU. UMUMIY MAʼMURIY HUQUQNING HUQUQIY MANBALARI. MAʼMURIY HUQUQ SUBʼEKTLARI BOʻYICHA**

**KAZUSLAR**

**1-kazus**

 Qiziltepa tumanida yashovchi fuqaro S.Azimov oʻziga qarashli yer uchastkasida 8 xonadan iborat turar-joy binosi qurdi. Oradan 10 yil oʻtgach fuqaro S.Azimovning hovlisi joylashgan hududdan avtomobilʼ magistral yoʻli qurish loyihasi davlat dasturiga kiritildi. Mazkur holat boʻyicha hokimiyat vakili fuqaro S.Azimovga qarashli yer oʻrniga boshqa yer berilishini, uy-joy qurish uchun esa mablagʻ berilmasligini taʼkidlab oʻtdi.

Bundan norozi boʻlgan fuqaro Qiziltepa tuman hokimiyatiga uy qurish uchun mablagʻ taʼminlash yuzasidan murojaat qildi. Tuman hokimiyati masʼul xodimi murojaatni asossiz deb topib, sabab sifatida uyning qurilishi ruxsatsiz amalga oshirilganini maʼlum qildi.

 **Mazkur kazusda maʼmuriy huquq subyektlarini aniqlang. Fikringizni asoslab bering.**

**2-kazus**

2012-yil 16-martda Toshkent yuridik kolleji direktori Q.Akbarovga Oʻzbekiston Respublikasi adliya vaziri tomonidan 2-darajali adliya maslahatchisi martaba darajasi berildi. 2016-yil 11-martda Oʻzbekiston Respublikasi Oliy va oʻrta maxsus taʼlim vaziri vazifasini bajaruvchi shaxs A.Olimov oʻz lavozimidan ozod etildi. 2016-yil 14-martda Oʻzbekiston Respublikasining Oliy va oʻrta maxsus taʼlim vaziri etib tayinlangan A.Samadov Oʻzbekiston Respublikasi Adliya vazirining 2012-yil 16-martdagi martaba darajasi berish toʻgʻrisidagi buyrugʻiga eʼtiroz bildirdi va uni bekor qilishni talab qildi.

Eʼtirozga asos qilib Oʻzbekiston Respublikasi hududidagi barcha akademik letsiy, kollej va oliy oʻquv yurtlari Oʻzbekiston Respublikasi Oliy va oʻrta maxsus taʼlim vazirligiga boʻysunishi lozimligini hamda ularning rahbarlariga unvon yoki martaba berish uning vakolati ekanligini taʼkidladi. 2016-yil 17-martda esa Oʻzbekiston Respublikasi adliya vaziri martaba darajasi toʻgʻrisidagi qarorni oʻzgartirganini va bunga Oʻzbekiston Respublikasi Oliy va oʻrta maxsus taʼlim vazirining eʼtirozi sabab boʻlganini bildirdi.

**Vaziyatga huquqiy baho bering.**

**3-kazus**

“Kelajak” firmasi oziq-ovqat mollari sotishga ixtisoslashtirilgan savdo kompleksini qurishni rejalashtirdi. Savdo kompleksini qurilishining elektromontaj bosqichiga kelganda loyihalash va elektro montaj ishlarini amalga oshirish uchun jalb qilingan “Jebatchi” pudratchi firmasi obyektning energiya taʼminoti loyiha (quvvati 10 kVtdan ortiq)siga xulosa olish uchun 2015-yil 10-oktyabr kuni ariza (boshqa talab etilgan hujjatlar bilan birga) bilan “Oʻzdavenergonazorat” inspeksiyasining hududiy boʻlimiga murojaat qildi. Ariza qabul qilingandan 12 kun oʻtishiga qaramasdan “Oʻzdavenergonazorat” inspeksiyasining hududiy boʻlimi xulosa bermadi. “Jebatchi” pudratchi firmasi direktori mazkur holat boʻyicha 2015-yil 14-noyabr kuni “Oʻzdavenergonazorat” inspeksiyasining hududiy boʻlimi masʼul shaxsini loyihani tasdiqlatmagan holda qurishni montaj ishlarini amalga oshirishni boshlashligi toʻgʻrisida ogohlantirdi va montaj ishlarini boshlab yubordi. Savdo komleksi bir oydan soʻng toʻliq bitkazildi. “Kelajak” firmasi rahbari elektr oʻlchagich oʻrnatish va isteʼmolchi sifatida roʻyxatga olish boʻyicha tegishli organga murojaat qildi. Lekin, vakolatli organ savdo komleksini montaj ishlari Oʻzdavenergonazorat» inspektsiyasining hududiy boʻlimi tomonidan tasdiqlanmagan loyiha asosida amalga oshirilganligini asos qilib, murojaatni rad etdi.

**Mazkur holatga huquqiy baho bering.**

**2-MAVZU. UMUMIY MAʼMURIY HUQUQNING HUQUQIY MANBALARI. MAʼMURIY HUQUQ SUBʻYEKTLARI BOʻYICHA**

**NAZARIY SAVOLLAR**

1. Huquqiy manbalar tasniflab bering.
2. Ijro hokimiyati organlari va ularning kompetensiyasi, Oʻzbekiston Respublikasi hukumati, Mahalliy boshqaruv organi tushunchalarini oʻzaro nisbatini yoritib bering.
3. Ommaviy huquqning yuridik shaxslari sifatida kimlar tan olinadi.
4. Yuridik shaxslar (korxonalar, muassasalar va NNT) tushunchasini yoritib bering.
5. Huquqiy manbalar tasniflanishida nimalarga alohida eʼtibor qaratish kerak deb oʻylaysiz?
6. Oʻzbekiston Respublikasi Konstitutsiyasi – maʼmuriy huquqning asosiy manbasi sifatidagi oʻrnini yoritib bering.
7. Qonun hujjati maʼmuriy huquqning muhim manbasi sifatida misollar bilan tushuntirib bering.
8. Maʼmuriy reglamentlar deganda nimani tushunasiz?
9. Ommaviy boshqaruvda xalqaro-huquqiy hujjatlarning tutgan oʻrnini yoritib bering.
10. Maʼmuriy huquq doktrinasi va yumshoq huquq haqida nimalarni bilasiz?
11. Mamuriy huquq subyektlari tushunchasi va uning koʻrinishlarini yoritib bering.
12. Oʻzbekiston Respublikasi fuqarosi, xorijiy davlatlar fuqarolari va fuqaroligi boʻlmagan shaxslarning maʼmuriy-huquqiy maqomini yoritib bering.
13. Oʻzbekiston Respublikasi hukumati va mahalliy boshqaruv organlari haqida nimalarni bilasiz?
14. Ommaviy huquqning yuridik shaxslari sifatida kimlar aytiladi?
15. Maʼmuriy huquq subyektlarining huquq layoqati va muomala layoqati tushunchasi va oʻzaro farqini yoritib bering.
16. Davlat boshqaruv organlarining qaysi yoʻnalishlar boʻyicha tasniflash mumkin?

**2-MAVZU. UMUMIY MAʼMURIY HUQUQNING HUQUQIY MANBALARI. MAʼMURIY HUQUQ SUBEKTLARI BOʻYICHA**

**TEST SAVOLLARI**

1. Maʼmuriy huquqiy munosabat subyektlarini necha toifaga boʻlsak boʻladi.

a) 2; b) 3; c) 4; d) 5.

2. Maʼmuriy hukuqiy munosabat subyektlariga kirmaydigan javobni tanlang.

a) jismoniy shaxslar;

b) tashkilotlar;

c) barchasi toʻgʻri;

d) yuridik shaxslar.

3. Quyidagilardan qaysi birlari maʼmuriy-huquqiy munosabatlarga mansub emas?

a) Davlat boshqaruvi organi (maʼmuriy organ)

b) Huquq normasi mavjudligi;

c) fuqaroni bedarak yoʻqolgan deb topish;

d) Xususiy shaxs (jismoniy va yuridik shaxs).

4. Quyidagilardan qaysi biri maʼmuriy huquqiy munosabatning zaruriy tarkibiy qismi hisoblanmaydi.

a) huquqiy munosabatlarning subyekti;

b) huquqiy munosabatlarning obyekti;

c) subyektiv huquq;

d) sudga murojaat qilish.

5. Jamoaviy subʼyektlar deganda nimalarni tushunamiz.

a) davlat va nodavlat idoralar hamda tashkilotlar;

b) jismoniy shaxslar;

c) xorijiy davlat fuqarolari;

d) fuqaroligi boʻlmagan shaxslar.

6. Quyidagilardan qaysi biri mʼmuriy huquq manbasi hisoblanmaydi.

a) Oʻzbekiston Respublikasi Prezidentining Farmonlari;

b) Vazirlar Mahkamasi Farmoyishi;

c) Vazirlar Mahkamasi Qarorlari;

d) vazirlik va davlat qoʻmitalari qaror va buyruqlari.

7. Quyidagi normativ huquqiy hujjatlardan qaysi biri maʼmuriy huquq fanining maxsus qism normalaridan iborat?

a) Maʼmuriy javobgarlik toʻgʻrisidagi Kodeks;

b) Oʻzbekiston Respublikasining Konstitutsiyasi;

c) Xavo Kodeksi;

d) Bojxona Kodeksi.

8. Maʼmuriy huquq fanining umumiy qismi normalariga tushunchasiga mosini belgilang.

a) davlat boshqaruvining barcha sohalarini qamrab oluvchi normalar;

b) davlat boshqaruvi xususiyatlarni belgilovchi hamda davlat boshqaruvi tamoyillarini mustaxkamlovchi normalar;

c)barchasi toʻgʻri;

d) boshqariluvchi obʼyektlarning maqomini belgilovchi normalar.

9. Maʼmuriy huquq fanining maxsus qismi normalariga tushunchasiga mosini belgilang.

a) rejalashgirish, moliya, bank-kredit, soliq, xisob-kitob sohalaridagi va tarmoqlararo faoliyatining boshqa sohalaridagi davlat boshqaruvini tartibga soluvchi normalar;

b) davlat boshqaruvida qonunchilikni taʼminlash usuli toʻgʻrisidagi normalar;

c) davlat boshkaruviga ishontirish va majburlash choralaritoʻgʻrisidagi normalar;

d) fuqarolarning xuquqiy maqomi toʻgʻrisidagi normalar.

10. Maʼmuriy huquqning asosiy manbasini belgilang.

a) Oʻzbekiston Respublikasi Prezidentining Farmonlari;

b) Oʻzbekiston Respublikasining Konstitutsiyasi;

c) barchasi toʻgʻri;

d) Oʻzbekiston Respublikasi Vazirlar Mahkamasining Qarorlari.